MotoGP: félelmetes Ducati-dominanciát hozott a Cseh Nagydíj
Kint van a katasztrófavédelem is. Folyamatosan hallgatják ki az embereket.
Az olasz Andrea Dovizioso nyerte a gyorsaságimotoros-világbajnokság elitkategóriája, a MotoGP versenyét vasárnap a Cseh Nagydíjon.

Dovizioso mögött második helyen a spanyol Jorge Lorenzo végzett, aki hozzá hasonlóan szintén Ducatival versenyez, míg harmadik az összetettben élen álló, címvédő spanyol Marc Márquez lett.

Moto2-ben Miguel Oliveira révén portugál, míg Moto3-ban Fabio Di Giannantoniónak köszönhetően olasz győzelem született.

A 19 versenyből álló vb-sorozatnak a Cseh Nagydíj a tizedik állomása volt. A következő futam jövő vasárnap az Osztrák Nagydíj lesz Spielbergben.

Eredmények, MotoGP (21 kör/113,463 km):

1. Andrea Dovizioso (olasz, Ducati) 41:07.728 perc
2. Jorge Lorenzo (spanyol, Ducati) 0.178 másodperc hátrány
3. Marc Márquez (spanyol, Honda) 0.368 mp h.
Az élcsoport: 1. Márquez 181 pont, 2. Valentino Rossi (olasz, Yamaha) 132, 3. Dovizioso 113

Moto2 (19 kör/102,657 km):
1. Miguel Oliveira (portugál, KTM) 39:22.324 p
2. Luca Marini (olasz, Kalex) 0.070 mp h.
3. Francesco Bagnaia (olasz, Kalex) 0.525 mp h.
Az élcsoport: 1. Oliveira 166 pont, 2. Bagnaia 164, 3. Alex Márquez (spanyol/Kalex) 113

Moto3 (18 kör/97,254 km):
1. Fabio Di Giannantonio (olasz, Honda) 39:09.124 p
2. Aron Canet (spanyol, Honda) 0.112 mp h.
3. Jakub Kornfeil (cseh, KTM) 0.339 mp h.
Az élcsoport: 1. Marco Bezzecchi (olasz, KTM) 133 pont, 2. Jorge Martín (spanyol, Honda) 130, 3. Giannantonio 116
sport